kardosdrur/scandi-wiki huggingface dataset:
Kent Martinussen

Kent Martinussen (født 29. december 1960) er dansk arkitekt og administrerende direktør i Dansk Arkitektur Center. Han blev udpeget som medlem af kanonudvalget for arkitektur i 2005.

Kent Martinussen er født i København i 1960. Samfundssproglig studentereksamen i 1981 og efterfølgende uddannet arkitekt ved arkitektskoler i Paris, Milano og Kunstakademiets Arkitektskole i København, hvorfra han i 1989 tog afgang.

Martinussen har drevet egen tegnestue og undervist og forsket ved danske og udenlandske universiteter og arkitektskoler. Har produceret en række selvstændige arkitekturprojekter som alle er udstillet i udlandet, herunder på Den Internationale Arkitekturbiennale i Venedig og arkitekturtriennaler i Japan og Mellemøsten. Kent Martinussen har modtaget Statens Kunstfonds 3 årige arbejdslegat, har siddet i en række udvalg, bestyrelser og andre tillidshverv (Akademisk Arkitektforening, Akademiraadet, Dansk Arkitekturinstitut, Roskildefondens udviklingsforum, arkitektjuryer og dommerkomiteer) ligesom han optræder som rådgiver for en række danske kommuner og erhvervsvirksomheder.

Medlem af regeringens Kanonudvalg for arkitektur. Medlem af den internationale jury for den 9. Internationale Arkitekturbiennale i Venedig og formand for priskomiteen for een af verdens største arkitekturpriser, Nykredits Arkitekturpris. Har som administrerende direktør for Dansk Arkitektur Center, sammen med øvrige, modtaget Den Gyldne Løve på den Internationale Arkitekturbiennale i Venedig for bedste nationale Pavillon i 2006. Har modtaget hæderstildeling fra den amerikanske arkitektforening American Institute of Architects og modtaget Henning Larsens hæderslegat. Kent Martinussen har siden 2001 været administrerende direktør for danmarks nationale center for arkitektur, byggeri og byudvikling, Dansk Arkitektur Center, kaldet DAC. Kent Martinussen er optaget af arkitekturens potentiale til at bidrage med løsninger og svar på globaliseringens udfordringer.

I 2008 blev han Ridder af Dannebrog.

Referencer 

Arkitekter fra Danmark
Kanonudvalgsmedlemmer
Personer i Kraks Blå Bog
Riddere af Dannebrog
Personer fra København
Medlemmer af Akademiraadet
Modtagere af N.L. Høyen Medaljen
Ratatouille

Ratatouille er en traditionel fransk provencalsk sammenkogt ret af tomater, løg, courgetter, peberfrugter og auberginer, som sauteres i olivenolie.

Eksterne henvisninger 

Mad fra Frankrig
Paradigma

Paradigma. Tidskrift om videnskab og virkeligheder var et dansk tidsskrift, som udkom fra 1986 til 1990. Det præsenterede dansk og udenlandsk forskning i "de nye videnskaber" inden for fysik, biologi, sociologi, filosofi mv., som udfordrede velkendte videnskabelige paradigmer og videnskabsteoretiske syn på videnskabernes verdensbilleder.

Der var artikler om – og af – bl.a. David Bohm, Cornelius Castoriadis, Hubert Dreyfus, Stig Andur Pedersen, René Girard, Niklas Luhmann, Humberto Maturana, Edgar Morin og Ilya Prigogine. Andre centrale bidragydere var Claus Emmeche, Simo Køppe og Jesper Hoffmeyer.

Blandt de behandlede emner var desuden biosemiotik, kaos, fraktaler, kompleksitet, den holografiske metafor, formskabelse, den uregerlige natur, kvinder og videnskab, det imaginære, tid, mystik, det hellige og ændrede bevidsthedstilstande.

Paradigma blev dannet på initiativ af Søren Brier, der ledede tidsskriftet i samarbejde med en redaktion bestående af Dominique Bouchet, Ole Jørgensen (ansv.), Laurits Lauritsen og Ib Ravn for det faglige indhold og Anette Krumhardt og Bente Sonne for det kunstneriske indhold og design. Det udkom fra Forlaget Ask i Aarhus med 16 numre a ca. 64 sider og havde stabilt 1000 abbonnenter og afholdt også en række foredrags- og diskussionsarrangementer. Efter redaktionel uenighed ophørte Paradigma med at udkomme og blev forsøgt afløst af tidsskriftet Paradoks med Dominique Bouchet, Ole Jørgensen og Laurits Lauritsen i redaktionen. Men dette måtte lukke efter et års virke.

Paradigma gav stemme og baggrund til den internationale interesse for nybrud i naturvidenskaberne, der også ramte Danmark midt i 1980'erne, bl.a. med bøger som Ilya Prigogine og Isabelle Stengers' Den nye pagt mellem mennesket og universet , Stephen Hawkings Hawkings univers (da. 1988), David Bohms Helhed og den indfoldede orden (da. 1986), og James Gleicks Kaos (da. 1989).

Tidsskriftet OmVerden var på mange områder i kritisk dialog med temaerne fra Paradigma.

Se også 
 Paradigme
 Paradigmeskift

Tidsskrifter om naturvidenskab
Tidsskrifter fra Danmark
Etableret i 1986
Ophørt i 1990
Vulgata

Biblia Vulgata, den almindelige Bibel, er navnet på en latinsk oversættelse af Det Gamle Testamente fra hebraisk og Det Nye Testamente fra græsk. Oversættelsen blev udført af Hieronymus mellem 382 og 405 på foranledning af pave Damasus. Formålet var at samle de forskellige bibelversioner til en enhed.

Siden 1546 har Vulgata været anerkendt som Den romersk-katolske kirkes officielle bibeltekst. Fra 1979 i den reviderede udgave, Nova Vulgata.

Før Vulgata fandtes et utal forskellige latinske oversættelser af Bibelen, som nu går under navnet Vetus Latina – det gamle latin. Da de er oversat af mange forskellige og af hinanden uafhængige oversættere, var kvaliteten ikke tilfredsstillende, og der var behov for en autoriseret og ensartet oversættelse til brug i kirken.

Hieronymus begyndte arbejdet med den nye oversættelse i Rom, men flyttede til Bethlehem, hvor han gjorde oversættelsen færdig. Efter en lidt modstræbende modtagelse blev Vulgata med tiden accepteret, og i dag findes den bevaret i mere end 8000 afskrifter.

De var ikke alle lige vellykkede, og der er blevet gjort mange forsøg på at forbedre Vulgata. I det 13. århundrede blev den gennemgået og revideret af teologer ved universitetet i Paris; denne udgave lå til grund for Gutenbergs første trykte bibel i 1456.

På kirkemødet i Trento i Italien i 1546 blev det besluttet, at Vulgata skulle være den officielle Bibel i den katolske kirke, og den blev endnu engang revideret og omskrevet. Resultatet blev Vulgata Clementina i 1592, der blev den autoriserede katolske Bibel.

Arbejdet med Nova Vulgata, den nye Vulgata, påbegyndtes i 1907.

Blandt de mest vellykkede udgaver af Vulgata er Codex Amiatinus i Firenze, Codex Cavensis i Salerno, Codex Dublinensis (Book of Armagh) i Dublin, Codex Fuldensis i Fulda i Tyskland, Lindisfarne Gospels i British Library og Codex Sangallensis i St. Gall i Schweiz.

Fadervor på vulgatalatin 
Pater noster, qui es in caelis,
sanctificetur nomen tuum,
adveniat regnum tuum,
fiat voluntas tua,
sicut in caelo, et in terra.
Panem nostrum supersubstantialem da nobis hodie;
et dimitte nobis debita nostra,
sicut et nos dimittimus debitoribus nostris;
et ne inducas nos in tentationem,
sed libera nos a Malo.

Kilder/eksterne henvisninger 

 Biblia Vulgata på Katolsk Minileksikon 
 Vetus Latina – Resources for the study of the Old Latin Bible
 BibleTexts.com – Glossary of Terms: Vulgate
 Vatikanets autoriserede oversættelse til latin
 Samuel Berger, Histoire de la Vulgate pendant les premiers siècles du Moyen Age (Paris 1893).

Bibeludgaver
Hellige skrifter
Latinsk sprog
CLIPSAS

CLIPSAS (fransk forkortelse for: Centre de liaison et d'information des puissances maçonniques signataires de l'appel de Strasbourg) er en organisation af frimurer-storloger og blev dannet i Strasbourg den 22. januar 1961 på initiativ af Grand Orient de France. Det skete ved hjælp af elleve suveræne frimurerorganisationer. Disse frimurerorganisationer besluttede at udsende en appel til alle frimurere i hele verden for at samle dem i en effektiv forenet international organisation; en organisation som samtidig bevarede uafhængigheden og respekten for de tilsluttede medlemmers måde at organisere sig på.

Frimureri
Etableret i 1961
AP

AP kan hentyde til flere artikler:

 Trådløs basisstation – på engelsk access point (AP).
 Associated Press – amerikansk nyhedsbureau.
 Arbeiderpartiet – norsk politisk parti.
Fermionisk kondensat

Ferminionisk kondensat er en stoffase, som er opdaget i 2003 af fysikere fra University of Colorado.

Stoffaser
Folkets Store Hal

Folkets Store Hal (Kinesisk:人民大会堂 Pinyin:Rénmín Dàhùitáng) er en bygning på den vestlige side af Den Himmelske Freds Plads, Beijing, Folkerepublikken Kina. Den bruges, når den lovgivende forsamling mødes og ved statsbesøg og andre større officielle begivenheder. Dog laves det daglige regeringsarbejde i komplekset Zhongnanhai.

Den er en af de ti store bygninger, som blev bygget i Beijing i anledning af tiårsjubilæet for proklamationen af Folkerepublikken Kina og blev bygget på 10 måneder af frivillige fra 1958 til 1959. Den har et gulvareal på mere end 170.000 m² og har 300 rum. Der er møderum, der har navn efter Kinas forskellige områder og er møbleret efter områdets stil. Den Nationale Folkekongres mødes årligt i det 10.000 sæder store auditorium, og Den Stående Komité mødes i et andet rum.

Bygninger, konstruktioner og anlæg i Beijing
Blenstrup (Rebild Kommune)

Blenstrup ligger i Himmerland og er en lille by med , beliggende tæt ved Rold Skov. 22 kilometer syd for Aalborg og 23 kilometer fra Hadsund, ved hovedvej 507 mellem Aalborg og Hadsund. Den hører til Rebild Kommune og er beliggende i Region Nordjylland.

Hovedgaden er Østerbygade/Vesterbygade.

Blenstrup har flere landsbyer omkring sig, bl.a. Gerding, Horsens, Askildrup, Lindenborg og Dollerup, som er med til holde gang i skolen, hallen og handlen i Blenstrup by.

Blenstrup har et rigt foreningsliv, med over 20 foreninger.

Blenstrup er en af de få byer i Danmark, der fastholder traditionen med en majbøg/majstang. Det sker hvert år på pinselørdag.

I Blenstrup er der en lille skole med ca. 100 elever.
og en børnehave med 110 børn.

Indbyggertal

Kilder 

Byer i Rebild Kommune
Wiktionary

Wiktionary (et portmanteau af wiki og dictionary; eng.: ordbog) er en ordbog med åbent indhold fra Wikimedia Foundation. Den engelsksprogede version blev etableret i december 2002 og rummer mere end 3.500.000 artikler. 

Den danske udgave af Wiktionary, der også kaldes Wikiordbogen, blev grundlagt i maj 2004 og består pr. april 2017 af 37.505 artikler.

Eksterne henvisninger 

 Wikiordbogens forside

Wikier
Wikimedia
Onlineopslagværker
Ordbøger
Kongelig Buegrad

Kongelig Buegrad (eng. Royal Arch) er en grad inden for frimureriet. Graden anses for at være en særlig gren af frimureriet, og kandidater kan ikke søge om at blive optaget. Alle kandidater bliver anbefalet af medlemmer som er optaget i den Kongelige Buegrad.

I Danmark er graden selvstændig, men under administration af Storlogen af Danmark. 

For at bevare den selvstændige administration af graden placeres denne administrativt i et "Kapitel" (eng. Chapter).

  

Frimureri
Strandby (Frederikshavn Kommune)

Strandby er en lille fiskerby i Vendsyssel med , beliggende i Elling Sogn ca. 6 kilometer nordnordvest for Frederikshavn. Byen ligger i Frederikshavn Kommune og hører til Region Nordjylland.

Der er to kirker i Strandby, en folkekirke, Strandby Kirke, og en metodistkirke.

Elling Idrætsforening blev stiftet i 1940.
I samarbejde med byerne Elling og Nielstrup, sammenlagde man i 1992 de lokale idrætsforeninger, og Strandby-Elling-Nielstrup Idrætsforening blev grundlagt. Idrætsforeningen udbyder håndbold, svømning, fodbold, gymnastik, floorball og badminton.

Historie 
Strandby bestod i 1682 af 8 gårde og 7 huse med jord. Det samlede dyrkede areal udgjorde 104,2 tønder land skyldsat til 17,59 tønder hartkorn. Dyrkningsformen var græsmarksbrug med tægter.

I 1875 blev byen beskrevet således: "Strandby med Skole". I 1890 blev den lokale jernbane åbnet og dermed muligheden for en lokal byudvikling. Omkring århundredeskiftet beskrives byen således: "Strandby med Baadehavn (4 F. dyb), Skole, Forsamlingshus og Mølle". Strandby havde i 1906 332 indbyggere, i 1911 392 og i 1916 364 indbyggere.

Strandby fortsatte sin udvikling i mellemkrigstiden og efter 2. verdenskrig: i 1921 havde byen 482 indbyggere, i 1925 605, i 1930 656, i 1935 705, i 1940 792, i 1945 942, i 1950 979, i 1955 1.035, i 1960 1.303 indbyggere og i 1965 1.752 indbyggere. I 1930, da byen havde 656 indbyggere, var sammensætningen efter erhverv: 345 levede af landbrug og fiskeri, 138 af industri og håndværk, 53 af handel, 27 af transport, 8 af immateriel virksomhed, 41 af husgerning, 42 var ude af erhverv og 2 havde ikke angivet oplysninger.

Skole 
Strandby skole, opført 1945, med løbende tilføjelser af bygninger gennem årene.

Fakta 
Anno april 2009 havde skolen:
 Et to-sporet op til 5. klasse
 to tre-sporet i 6. – 9. klasse
 385 elever fordelt på 23. klasser
 Ca. 40 medarbejdere
 Kaj Erik Jensen som skoleinspektør

Billedgalleri

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 

Byer i Frederikshavn Kommune
Havnebyer i Danmark
Subway (fastfoodkæde)

Subway er en fastfoodkæde med over 36.700 restauranter i 103 lande. I Danmark åbnede der over 20 Subway-restauranter i 1990'erne, men de fleste lukkede igen. Enkelte restauranter blev overtaget af den danske konkurrent, Sunset Boulevard, hvis koncept dengang mindede om Subway.

Menuen består af sandwiches som laves friske efterhånden som de bestilles, og hvor kunden selv har mulighed for at vælge fyldet.

Historie i Danmark 
I december 2008 blev det offentliggjort, at Subway ville åbne restauranter i Aalborg og Sønderborg, og at der var planer om at åbne 40 butikker i Danmark. Den første genåbnede restaurant slog dørene op i Aalborg den 11. februar 2009 og efterfølgende i København, Århus, Vejle og Sønderborg. Nogle er efterfølgende lukket igen, og i 2023 er der i Danmark tre Subway restauranter, to i Aalborg, og en i Kolding

Kilder

Eksterne henvisninger 

Fastfoodrestaurantkæder fra USA
Fastfoodrestaurantkæder i Danmark
Etableret i 1965
Kildebjerg (Assens Kommune)

Kildebjerg er en 101 m høj bakke på Vestfyn nord for Skallebølle.

Lige syd for bakken, ved E20 mellem Middelfart og Odense, ligger motorvejsrastepladserne, der har taget navn efter bakken. På nordsiden er der en Q8-tankstation og på sydsiden en Circle K (indtil 2016 Shell). Disse to tankstationer er de eneste tankstationer direkte ved motorvejen på Fyn. På nordsiden er der en Roadhouse-restaurant.

Referencer 

Lokaliteter i Assens Kommune
Mullerup (Nyborg Kommune)

Mullerup ligger på det østlige Fyn og er en mindre landsby beliggende i den nordlige del af Nyborg Kommune. Landsbyen tilhører Region Syddanmark. Tidligere var den en del af Ullerslev Kommune.

Lokaliteter i Nyborg Kommune
Grand Orient de France

Grand Orient de France (GOdF) er en organisation af frimurere i Frankrig. Organisationen har ca. 47.000 medlemmer fordelt på ca. 1.200 loger.

Eksterne henvisninger 
 Grand Orient de France's officielle hjemmeside

Frimureri
Etableret i 1733
Leopold Kronecker

Leopold Kronecker (7. december 1823, Liegnitz – 29. december 1891, Berlin) var en tysk matematiker og logiker med den holdning, at aritmetik og analyse skulle baseres på "hele tal". Han udtalte, at "Gud skabte heltallene; alt andet er menneskets værk" (Bell 1986, p. 477). Hermed var Kronecker i opposition til Georg Cantors matematiske udvidelser. Kronecker var en elev og livslang ven af Ernst Kummer.

Kronecker blev student i Berlin i 1841, og han promoveredes i 1845 til doctor philosophiae på Humboldt-Universität zu Berlin med en afhandling om talteori. Han var en af Peter Gustav Dirichlets elever.

Se også 
 Kroneckers delta
 Kroneckerproduktet
 Kroneckers sætning
 Kroneckers lemma

Kilder 
 Eric Temple Bell, 1986. Men of Mathematics, Simon and Schuster, New York.

Matematikere fra Tyskland
Medlemmer af Videnskabernes Selskab
Personer fra Liegnitz
Mark-graden

Mark-graden (eng. Mark Degree, Mark Masonry) er en grad indenfor frimureriet. Graden, dens indhold samt placering i rækkefølgen af frimurergrader, har været diskuteret meget blandt frimurere. 
Hos Storlogen af Danmark gives graden som en fortsættelse af anden grad, således som det tidligere har været praktiseret i Skotland.

I dagens Skotland arbejdes der i graden både hos Grand Lodge of Scotland og Supreme Grand Royal Arch Chapter of Scotland som en selvstændig grad. I England praktiseres graden som en selvstændig loge under Grand Lodge of Mark Master Masons.

Frimureri
Kroneckers delta

I matematikken er Kroneckers delta, opkaldt efter Leopold Kronecker (1823-1891), en funktion af to variable, typisk heltal, hvis værdi er 1, hvis variablene er lig hinanden, og 0 hvis ikke. Eksempelvis er , mens . Den skrives typisk  og betragtes som notationsmæssig stenografi snarere end en funktion.

eller med talfølgenotation:

Indenfor signalbehandling, specielt digital signalbehandling, ser man også en notation med firkantede parenteser:

Se også
Diracs deltafunktion

Funktioner
Matematisk notation
Gustav Weisskopf

Gustave Albin Whitehead (født Gustav Albin Weißkopf den 1. januar 1874, død 10. oktober 1927) var en flypioner, der udvandrede fra Tyskland til USA, hvor han designede og byggede svævefly, flyvemaskiner og motorer i tiden mellem 1897 til 1915. Whitehead hævdede selv, at han fløj en motordreven flyvemaskine så tidligt som i 1901 og 1902, og at han således skulle have fløjet før Brødrene Wrights flyvning i 1903.  

Den påståede første flyvetur i april eller maj 1899 skulle have fundet sted med en dampdrevet flyvemaskine, som skulle have haft to mand om bord. Der findes ingen direkte dokumentation for hans påståede flyvninger i 1901 og 1902. Der findes dog mere end 300 uafhængige avisartikler fra forskellige aviser, der omtaler Whiteheads flyvninger i 1901, der var baseret på udsagn fra personer, der hævdede at have set Whitehead flyve. Artiklerne udgivet i flere aviser i og udenfor USA.  Han blev dog hurtig glemt i offentligheden efter 1915, da han ikke søgte omtale om sine flyvninger, men arbejdede på at videreudvikle sine fly. Whitehad var stort set glemt af offentligheden, da han døde i 1927.

Påstanden om Whiteheads første flyvninger blev dog vakt til live igen i 1937 i bogen Lost Flights of Gustave Whitehead Bogen udløste ny debat om Whiteheads påståede bedrifter. De fleste historikere afviste bogens påstande efter pres fra Orville Wright og det magtfulde Smithsonian Institute, der har eneret på at udstille Wright brødrenes flyvemaskiner. Yderligere uafhængige undersøgelser, samt bøger fra 1966, 1978 og 2015 understøtter påstandene i Stella Randolphs bog.

Der findes ingen fotografier, der viser Whiteheads flyvninger, ligesom der ikke findes fotografier, der viser Wright brødrenes flyvninger. Der findes dog mere end 30 personers underskrevne vidneudsagn, der hævder at have overværet Whiteheads flyvninger. 

Siden 1980'erne har flyinteresserede i USA og Tyskland bygget kopier af Whiteheads flyvemaskine "Number 21" under anvendelse af moderne motorer og propeller. Der forefindes i dag på internettet flere fora, hvor synspunktet om Whiteheads flyvninger anses som sandheden. 

I 2013 anerkendte det kendte magasin Jane's All the World's Aircraft Gustave Whitehead som den første, der gennemførte en motoriseret flyvning. Delstaten Connecticut har med lov anerkendt Gustave Whitehead som den første til at gennemføre en motoriseret flyvning i stedet for Wright brødrene.

Referencer

Eksterne henvisninger 
 Dokumentatarprogram, der beskriver teorierne om Whiteheads flyvninger

Piloter fra USA
Næstved Fri Skole

Næstved Fri Skole er en skole, der oprindelig byggede på Sudbury Valley School-princippet. Den ligger i Rislev, 8 km nord for Næstved.

Den grundlæggende idé bag skolen er, at alle som mennesker har lige ret til at ytre sig og deltage aktivt i fællesskabet. Således har elever som lærere, i hvert fald grundlæggende, lige ret til at lede skolens gang og træffe beslutninger. Man kunne med ret sige, at skolen forsøger at forberede eleverne på at være en del af demokratiet i samfundet. Der var oprindeligt ingen klasseopdeling og undervisningen kan foregå på tværs af aldersgrupper. Undervisningen foregår individuelt eller i grupper, og eleverne aftaler selv undervisningen med den enkelte lærer. Der er ingen undervisningstvang og den enkelte elev har, under prinippet om frihed under ansvar, stor indflydelse på egen læring. Fra og med år 2008 er Næstved Fri Skole dog blevet mere klassebevidst.

Skolen blev grundlagt i august 1998 i Vejlø, syd for Næstved, af en forældregruppe med lærer Tove Hartelius og psykoterapeut Finn Kunze som de primære kræfter.
Tove Hartelius har siden starten fungeret som skoleleder.

Næstved Fri Skole blev startet i 1998 som den første skole i Danmark med model efter Sudbury Valley School i Massachusetts, USA. Gennem årene har skolen udviklet en helt unik form. Nye krav fra det omgivende samfund og ændringer på baggrund af erfaringer har formet skolen til det den er i dag, og formen ændrer sig hele tiden.
Skolen var i de første år placeret i en tidligere landsbyskole i Vejlø syd for Næstved. Efter et halvt år uden statsstøtte på grund af for få elever, flyttede skolen til Rislev – også i en tidligere landsbyskole. Skolebygningerne er lidt efter lidt blevet sat i stand, og i 2009 tilkøbtes det tidligere gymnastikhus.
I en femårig periode var skolen på grund af sin særlige pædagogik igennem et statsligt tilsyn, som ophørte februar 2009. Skolen har i skoleåret 2010/11 plads til 99 elever.

Eksterne henvisninger 
 Næstved Fri Skoles hjemmeside

Friskoler i Danmark
Fri Skole
Etableret i 1998